proxectonos/corpus_dominio_legal_administrativo_tmp huggingface dataset:
30/07/2019 | Administración LocalMunicipal
Fene
Secretaría
Ampliación de prazo para a presentación de solicitudes no proceso selectivo de creación dunha lista complementaria de aspirantes a bombeiro/a forestal condutor/a vehículo motobomba

ANUNCIO AMPLIACIÓN DE PRAZO PARA A PRESENTACIÓN DE SOLICITUDES NO PROCESO SELECTIVO DE CREACIÓN DUNHA LISTA COMPLEMENTARIA DE ASPIRANTES A BOMBEIRO/A FORESTAL CONDUTOR/A VEHÍCULO MOTOBOMBA O 26.07.2019 ditouse a Resolución de alcaldía núm.743/2019, que copiada di: “Mediante Resolución da alcaldía núm.732/2019, do 18.07.2019, aprobáronse as bases de selección e convocatoria para a creación dunha lista complementaria de aspirantes a bombeiro/a forestal condutor/a motobomba. As bases e o anuncio da convocatoria das probas selectivas publicáronse no BOP da Coruña núm.137, do 22.07.2019, outorgando un prazo de presentación de instancias de 5 días hábiles, polo que remata o 30.07.2019. Tendo en conta que por omisión involuntaria, as ditas bases e convocatoria non foron publicadas na web municipal ata o día 24.07.2019, e considerando que o prazo de presentación das solicitudes inda non finalizou, procede a ampliación do mesmo en dous días hábiles, isto é, ata o 01.08.2019. Polo anteriormente exposto e, en uso das atribucións conferidas polo artigo 21.1 da Lei 7/1985, do 2 de abril, reguladora das bases do réxime local, RESOLVO: PRIMEIRO.–Ampliar o prazo de presentación de solicitudes para participar no proceso selectivo de creación dunha lista complementaria de aspirantes a bombeiro/a forestal condutor/a de vehículo motobomba, cuxas bases e convocatoria foron publicadas no BOP de A Coruña núm.137, do 22.07.2019, en 2 días hábiles, isto é, ata o 01.08.2019. SEGUNDO.–Publicar a presente Resolución no BOP de A Coruña e na páxina web do Concello.” En Fene, asinado dixitalmente o 26.07.2019 polo Sr. alcalde, Gumersindo Pedro Galego Feal.
30/07/2019 | Administración LocalMunicipal
Val do Dubra
Anuncio de aprobación do padrón da taxa da recollida do lixo 2019

ANUNCIO APROBACIÓN DO PADRÓN DA TAXA POLA RECOLLIDA DO LIXO PARA O EXERCICIO 2019 Aprobado por Decreto da Alcaldía núm.523/2019, do 19 de xullo, o PADRÓN MUNICIPAL DA TAXA DA RECOLLIDA DO LIXO correspondente ó exercicio 2019, exponse nas oficinas xerais do Concello durante o prazo de 15 días, contados a partir do día seguinte ó da publicación do presente edicto no BOP. Durante o cita prazo, os interesados poderán examinalo en horario de atención ó público e presentar as reclamacións e recursos que estimen oportunos. De non producirse reclamación durante o citado período, o acordó elevarase automáticamente a definitivo. Val do Dubra, a 19 de xullo de 2019. O alcalde José Manuel Varela Ferreiro
30/07/2019 | Administración LocalMunicipal
Neda
Anuncio de aprobación do Plan económico financeiro do Concello de Neda

ANUNCIO DE APROBACIÓN DO PLAN ECONÓMICO FINANCEIRO DO CONCELLO DE NEDA O día 22 de xullo de 2019 o Pleno da Corporación aprobou o Plan Económico Financeiro do Concello de Neda para o período 2019-2020. Segundo o previsto nos arts.23.4 da Lei Orgánica 2/2012, e 26 do Real Decreto Lexislativo 1463/2007, deberá darse a estos plans a mesma publicidade que a establecida para os Orzamentos da Entidade. Así as cousas e segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo exponse ao público durante o prazo de 15 días. Transcorrido o dito prazo levarase a cabo a súa publicación no B. O. P., a efectos informativos. Neda, 24 de xullo de 2019. O alcalde Ángel Alvariño Saavedra
30/07/2019 | Administración LocalMunicipal
Corcubión
Delegación de competencias da Alcaldía

Vistas as atribucións que son conferidas á Alcaldía pola normativa vixente (art.21 da Lei 7/85, art.24 R. D. 781/86, art.41 R. D. 2568/86, art.61 da Lei 5/97 de Administración Local de Galicia). Vista a resolución de Alcaldía núm.226/2019, do 21 de xuño, pola que se nomea primeira Tenente de Alcalde á concelleira Manuela Fernández Louro. Visto o disposto no artigo 47 do R. D. 2568/86 polo que se aproba o Regulamento de Organización, Funcionamento e Réxime Xurídico das Entidades Locais, de acordo co cal corresponde aos Tenentes de Alcalde, substituír na totalidade das súas funcións e polo orde do seu nomeamento ao Alcalde, en casos de ausencia, entre outros, esixíndose nestes casos, resolución expresa de delegación das competencias de que se trate, resolución que deberá reunir os requisitos establecidos no artigo 44.1 e 2 do mesmo regulamento. Visto o establecido no artigo 44.1 e 2 do R. D. 2568/86 de acordo cos cales as delegacións se realizarán por decreto de Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen prexuízo da súa obrigatoria publicación no BOP. Visto que esta Alcaldía ten que ausentarse do termo municipal entre os días 22 e 29 de xullo, ámbolos dous incluídos, pola presente, RESOLVO: PRIMEIRO: Delegar na Primeira tenente de Alcalde, Manuela Fernández Louro, as competencias da Alcaldía, do 22 ao 29 de xullo, ámbolos dous incluídos, como consecuencia da miña ausencia do termo municipal durante eses días. SEGUNDO: A presente resolución produce efectos desde o día seguinte á súa data, non obstante se ordena á súa publicación no taboleiro de anuncios e no Boletín Oficial da Provincia. TERCEIRO: Notifíquese a presente ao interesado a efectos da súa aceptación e comuníquese ó Pleno na vindeira sesión ordinaria que celebre. Corcubión, 22 de xullo do 2019 O Alcalde Manuel Insua Insua
30/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Actas de ocupación do proxecto “Mellora e integración paisaxística das entradas dos Camiños de Santiago en Santiago de Compostela. Ámbito C. Francés- M. Gozo” AC/17/012.10.1, Santiago de Compostela

Resolución do 19 de xullo de 2019, do Servizo Provincial da Coruña, pola que se sinala a data para a formalización das actas de ocupación dos bens e dereitos afectados polas obras do proxecto de construción Mellora e integración paisaxística das entradas dos Camiños de Santiago en Santiago de Compostela. Ámbito Camiño Francés-Monte do Gozo, de clave AC/17/012.10.1, no concello de Santiago de Compostela En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Santiago de Compostela con motivo das obras do “Proxecto de construción mellora e integración paisaxística das entradas dos Camiños de Santiago en Santiago de Compostela. Ámbito: Camiño Francés-Monte do Gozo, de clave AC/17/012.10.1, no concello de Santiago de Compostela”, aos propietarios das fincas cuxa relación figura exposta no taboleiro de anuncios do Concello referido, que se efectuará proximamente mediante transferencia bancaria. No caso de non ter presentado o certificado de titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Termo municipal de Santiago de Compostela Lugar: Centro Sociocultural Santa Marta (Eloy Luis Garcia Lomas Droguet n.º 6, 15706 Santiago de Compostela). Data: 3 de setembro de 2019, de once horas a once horas trinta minutos No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña 19 de xullo de 2019. Felipe de la Vega Gándaras Xefe do Servizo Provincial da Coruña (P. D. da conselleira Orde do 7 de setembro de 2017, D. O. G. núm.179, 20 de setembro de 2017).
30/07/2019 | Administración LocalMunicipal
Melide
Determinación de persoal eventual

ANUNCIO DETERMINACIÓN PERSOAL EVENTUAL O Pleno do Concello de Melide, na sesión extraordinaria do día 9 de xullo de 2019, adoptou, entre outros, o seguinte ACORDO: Asunto: determinación persoal eventual PRIMEIRO.–Determinación do seguinte persoal eventual: xefe de gabinete da Alcaldía con funcións de confianza e asesoramento especial ás diferentes áreas políticas que integran a Corporación Municipal, cunha retribución bruta mensual de 2.250 €. SEGUNDO.–As retribucións anuais por importe de 27.000 € distribuiranse para a súa percepción en catorce pagas anuais iguais, correspondéndose con doce pagas mensuais e dúas extraordinarias da mesma contía a percibir nos meses de xuño e decembro. As retribucións anuais revisaranse anualmente, sen necesidade de novo acordo plenario adicional e con efectos do 1 de xaneiro de cada exercicio, na proporción que determinen os orzamentos xerais do Estado para as retribucións do persoal ao servizo do sector público. TERCEIRO.–Para facer efectivo este acordo procederase á modificación do cadro de persoal nos termos sinalados na lexislación aplicable así como á modificación da correspondente relación de postos de traballo. CUARTO.–Publicar integramente no BOP e no taboleiro de anuncios do Concello o presente acordo. Melide, 23 de xullo de 2019. O alcalde José Manuel Pérez Penas
30/07/2019 | Administración LocalMunicipal
As Somozas
Modificación de créditos 3/2019

ANUNCIO APROBACIÓN DEFINITIVA DE EXPEDIENTE DE MODIFICACIÓN DE CRÉDITOS NÚM.3/2019 O Pleno da corporación, na sesión celebrada o día 10 de xuño de 2019, aprobou con carácter provisional o expediente de modificación de créditos núm.3/2019 por crédito extraordinario para a aplicación do superávit orzamentario. Este expediente quedou aprobado definitivamente ao non presentarse ningunha reclamación no prazo de exposición ao público, polo que de conformidad e co disposto nos artigos 169 e 177.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, artigos 20.1 e 38.2 do Real decreto 500/90, do 20 de abril, faise público o resume por capítulos do orzamento do Concello coas modificacións aprobadas. O que se fai público para xeral coñecemento. As Somozas, 24 de xullo de 2019. O alcalde Asdo.: Juan Alonso Tembrás
30/07/2019 | Administración LocalMunicipal
Fene
Secretaría
Delegación da Alcaldía para a realización dunha voda civil

ANUNCIO A Alcaldía ditou a Resolución núm.738/2019 para que a concelleira María Carmen Martínez Rodríguez realice a voda civil que vai ter lugar no Salón de Plenos do Concello o vindeiro 27.07.2019, ás 10.00 horas. Fene, 23 de xullo de 2019. Asinado dixitalmente polo alcalde, Gumersindo Pedro Galego Feal.
30/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 22.7.2019 do Servizo Provincial da AXI da Coruña pola que se acorda realizar pagos de mutuo acordo e límite de mutuo acordo, clave AC/16/108.01, e de mutuo acordo e xurado, clave AC/16/089.06, por expropiacións no concello de Santiago

Resolución do 22 de xullo de 2019 do Servizo Provincial da Axencia Galega de Infraestruturas da Coruña pola que se acorda realizar o pagamento de:  Mutuo acordo e límite de mutuo acordo por expropiación para a obra “Novo enlace no p. q. 70+000 da AP-9 coa cidade de Santiago de Compostela (clave AC/16/108.01), no concello de Santiago”.  Mutuo acordo e xurado por expropiación para a obra “Proxecto construtivo: itinerario peonil e ciclista na AC-543. Treito: Barcia-Roxos. P. q.1+800 ao 4+150 (clave AC/16/089.06), no concello de Santiago”. En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de mutuo acordo e límite de mutuo acordo dos bens e dereitos afectados pola obra Novo enlace no p. q. 70+000 da AP-9 coa cidade de Santiago de Compostela (clave AC/16/108.01), e de mutuo acordo e xurado dos bens e dereitos afectados pola obra “Proxecto construtivo: itinerario peonil e ciclista na AC-543. Treito: Barcia-Roxos. P. q.1+800-4+150”, no concello de Santiago que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 22 de xullo de 2019. O xefe do Servizo Enrique Gustavo Carrazoni Esqueu
30/07/2019 | Administración LocalMunicipal
As Somozas
Xestión de biomasa en parcelas con propietarios descoñecidos

ANUNCIO XESTIÓN DE BIOMASA PARCELAS CON PROPIETARIOS DESCOÑECIDOS Ao abeiro do establecido no artigo 44 da Lei 39/2015, do 1 de outubro, de Procedemento Administrativo Común das Administracións Públicas, e en relación ao art.22 da Lei 3/2007, do 9 de abril, de prevención e defensa conta os incendios forestais de Galicia, e dado que os titulares dos bens que se relacionan a continuación son descoñecidos é imposible a súa notificación. A Alcaldía, con data 23 de xullo, ditou Deceto no que se resolveu publicar anuncio no BOP da resolución a efectos de notifícarlle a posibles herdeiros e/ou afectados pola devandita herencia, a súa obriga legal de xestión da biomasa, con indicación que, de que de non proceder á xestión da mesma por parte da persoa responsable, no prazo de 15 días naturais, contados dende o seguinte á publicación da presente notificación, procederase por parte do Concello das Somozas á xestión da biomasa mediante a figura da execución forzosa (subsidiaria). Publicarase o presente anuncio tamén no taboleiro de anuncios do Concello das Somozas. As Somozas, 23 de xullo de 2019. O alcalde Asdo.: Juan Alonso Tembrás
30/07/2019 | Administración LocalMunicipal
Arteixo
Servizos Económicos
Aprobación inicial de expedientes de modificación de bases de execución

E D I C T O O Pleno deste Concello, en sesión ordinaria celebrada en data 24 de xullo de 2019, aprobou a modificación das bases de execución do orzamento vixente. En cumprimento do disposto no artigo 169 do Texto Refundido da Lei Reguladora das Facendas Locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. alcalde-presidente deste Concello para a súa resolución polo Pleno. Arteixo, 24 de xullo de 2019. Asinado dixitalmente: Carlos Calvelo Martínez Alcalde-presidente
30/07/2019 | Administración LocalMunicipal
Ares
Exposición pública padrón fiscal taxa pola recollida de lixo 2019

Aprobado o padrón fiscal da recollida de lixo 2019 pola Xunta Municipal de Goberno de data 23 de xullo do 2019, exponse a información pública polo prazo de quince días a efectos de alegacións e reclamacións. Padrón fiscal recollida de lixo 2019: • Número de recibos: 4.947 Ares, a 23 de xullo do 2019 O Alcalde-Presidente Asdo. D. Julio Ignacio Iglesias Redondo
30/07/2019 | Administración LocalMunicipal
Monfero
Declaracións de bens patrimoniais e causas de posible incompatibilidade e de actividades de concelleiros

ANUNCIO ANUNCIO DE DECLARACIÓNS DE BENS PATRIMONIAIS E DE CAUSAS DE POSIBLE INCOMPATIBILIDADE E DE ACTIVIDADES DE CONCELLEIROS DESTE CONCELLO En cumprimento do establecido no artigo 75.7 da Lei 7/1985, do 2 de abril, reguladora das bases do réxime local, dáse publicidade a presentación das declaracións de bens patrimoniais e de participación en sociedades, e as de causas de posible incompatibilidade e sobre actividades que proporcionan ou poidan proporcionar ingresos económicos, por parte dos concelleiros e concelleiras cesantes e electos da Corporación Municipal de Monfero tras as eleccións locais que tiveron lugar o día 26 de maio de 2019, nas datas que se sinalan a seguir, que se atopan depositadas na Secretaría deste Concello: Monfero, 24 de xullo de 2019. O alcalde Andrés Feal Varela
30/07/2019 | Administración LocalMunicipal
Neda
Anuncio aprobación inicial modificación de créditos e de bases de execución do Orzamento

O Concello Pleno de Neda, en sesión levada a cabo o día 22 de xullo de 2019, aprobou inicialmente o expediente de modificación de créditos 31/2019 de suplemento de crédito por importe de 42.000,00€, así como a modificación de créditos 32/2019 de crédito extraordinario por importe de 15.600,00€. Na mesma sesión aprobouse tamén a modificación inicial da base 32ª das de execución do orzamento. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177 en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Neda, 24 de xullo de 2019 O alcalde Ángel Alvariño Saavedra
30/07/2019 | Administración LocalMunicipal
Narón
Intervención
Edicto aprobación inicial do Plan Económico Financeiro 2019-2020

De acordo co establecido na Lei Orgánica 2/2012, de 27 de abril, de Estabilidade Orzamentaria e Sustentabilidade Financeira, O Concello Pleno de Narón, en sesión ordinaria celebrada o día 24 de xullo de 2019, aprobou o Plan Económico Financeiro 2019-2020 elaborado polo incumprimeno da regra de gasto apreciado na liquidación do orzamento de 2018. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 23.4 da Lei Orgánica 2/2012, de 27 de abril, de Estabilidade Orzamentaria e Sustentabilidade Financeira. Se ao remate do período de exposición pública non se presentaran reclamacións, o expediente considerarase definitivamente aprobado. En Narón, o 24 de xullo de 2019. Asdo. Marián Ferreiro Díaz Alcaldesa - Presidenta
30/07/2019 | Administración LocalMunicipal
Pontedeume
Anuncio de aprobación dos padróns de servizo de axuda no fogar (dependencia e libre concorrencia) do mes de maio de 2019

Mediante Decreto de Alcaldía nº 413/2019 do 3 de xullo de 2019, aprobáronse os padróns/matrículas de: · Prezo Público pola Prestación do Servizo de Axuda a Domicilio de Libre Concorrencia · Prezo Público pola Prestación do Servizo de Axuda a Domicilio Dependencia Ámbolos dous correspondentes ao mes de maio de 2019, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente o 23 de xullo de 2019, polo Alcalde-Presidente, don D. Bernardo Fernández Piñeiro.
30/07/2019 | Administración LocalMunicipal
Melide
Percepción por asistencia efectiva ás reunións da Xunta de Goberno Local

ANUNCIO PERCEPCIÓN POR ASISTENCIA EFECTIVA ÁS REUNIÓNS DA XUNTA DE GOBERNO LOCAL O Pleno do Concello de Melide, na sesión extraordinaria do día 9 de xullo de 2019, adoptou, entre outros, o seguinte acordo: Asunto: percepción por asistencia efectiva ás reunións da Xunta de Goberno Local. Primeiro. –Os membros da Xunta de Goberno Local, agás os que perciban retribucións por adicación exclusiva ou parcial, percibirán 150 €/sesión por asistencia efectiva ás sesións, cun límite máximo de 4 sesións mensuais e, de celebrarse máis dunha sesión no mesmo día, unicamente se terá dereito ao cobramento dunha asistencia. Segundo. –De conformidade co previsto no art.75.4 da Lei 7/1985, do 2 de abril, de Bases de Réxime Local, os membros da Corporación que realicen desprazamentos por razóns de servizo terán dereito a ser indemnizados mediante axudas de custo polo importe establecido no Grupo 1 do RD 462/2002 e demais normas posteriores de actualización. Terceiro. –Incorporar o presente acordo nas bases de execución do orzamento municipal. Cuarto. –Publicar integramente no BOP e no taboleiro de anuncios do Concello o presente acordo. Melide, 23 de xullo de 2019. O alcalde José Manuel Pérez Penas
15/07/2019 | Administración LocalMunicipal
Teo
Anuncio de corrección de erro material

ANUNCIO Por Resolución da Alcaldía do 3 de xullo de 2019 (res.526/2019), resolveuse corrixir o erro material detectado na Resolución da mesma data (res 522/19), pola que se constituiu a Xunta de Goberno Local, e se procedeu ao nomeamento dos/as concelleiros/as que a integran. Dito erro consistiu na transcrición errónea do segundo apelido dunha concelleira. Así, onde di: “MARIA BLANCA CHABAN SHU”, debe dicir: “ANICA ANTONIA JULIANA FADEL ZURIGUEL”. Teo, 10 de xullo de 2019 O alcalde Rafael C. Sisto Edreira
15/07/2019 | Administración LocalMunicipal
Cambre
Aprobación da modificación das prazas e postos de persoal eventual no Cadro de Persoal e Relación de Postos de Traballo do Concello de Cambre

Na sesión extraordinaria do Pleno do Concello de Cambre celebrado o día 8 de xullo de 2019 se acordou aprobar a modificación no cadro de persoal e da Relación de Postos de Traballo que se indica a continuación: 1º.- Aprobar a modificación do Cadro de Persoal deste concello, apartado de persoal eventual, para a supresión do mesmo da praza de asesor/a de cultura.2º.- Aprobar inicialmente a modificación da Relación de Postos de Traballo para a supresión do posto eventual de asesor/a de cultura e para o incremento do complemento específico do resto dos postos de persoal eventual que se mantén en seus actuais denominacións, funcións e resto de retribucións da maneira que a continuación se indica: 3º.- Someter a información pública a través de anuncio no Boletín Oficial da Provincia o presente acordo modificativo da Relación de Postos de traballo así como o seu expediente polo prazo de 20 días, de conformidade co artigo 202 da Lei 2/2015 do Emprego Público de Galicia. Cambre, 9 de xullo de 2019 O Alcalde en funcións P. D. (R. A. nº 1372/2019, do 5 de xullo) Juan González Leirós
15/07/2019 | Administración LocalMunicipal
Arteixo
Secretaría Xeral
Acordo Pleno 04/07/2019 sobre delegacións do Pleno na Alcaldía-Presidencia e na Xunta de Goberno Local

REF.: ARR/MCI/2019 Téndose adoptado pola sesión extraordinaria do Pleno da Corporación celebrado o 4 de xullo de 2019, acordo relativo ao asunto de referencia, procédese á publicación do mesmo, para xeral coñecemento e efectos oportunos: <<.>> PRIMEIRO.- Delegar na Alcaldía-Presidencia a seguinte atribución delegable que a lexislación vixente asigna ao Pleno da Corporación: -A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. SEGUNDO.- Delegar na Xunta de Goberno Local as seguintes atribucións delegables que a lexislación vixente asigna ao Pleno da Corporación: 1.- O exercicio de accións xudiciais e administrativas e a defensa da corporación en materias de competencia plenaria.2.- A declaración de lesividade dos actos do Concello.3.- As competencias atribuídas ao Pleno na DA 2ª apartado 2 e apartado 10 da Lei 9/2017 de 8 de novembro de contratos do sector público, pola que se transpoñen ao ordenamento xurídicos español as Directivas do Parlamento europeo e do Consello 2014/2/UE de 26 de febreiro de 2014. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, do seguinte texto: “Considerando que a adopción deste acordo é competencia desta Xunta de Goberno Local en virtude das delegacións efectuadas polo pleno da Corporación de data.” Os actos ditados polo órgano delegado no exercicio das atribucións delegadas enténdense ditados polo órgano delegante, correspondendo, en consecuencia, ao Pleno da corporación a resolución dos recursos de reposición e extraordinarios de revisión que se presentaren contra os actos administrativos dictados en exercicio de facultades delegadas. TERCEIRO.- En calqueira caso, queda excluída a delegación de aqueles asuntos cuxa aprobación requira maioría absoluta ou calquer outra maioría cualificada. As competencias delegadas na Alcaldía e na Xunta de Goberno Local estarán suxeitas ao control e fiscalización do Pleno da Corporación a través dos mecanismos previstos na normativa local. CUARTO.- Os acordos que se adopten por Alcaldía e por Xunta de Goberno por delegación do Pleno deberán estar previamente ditaminados pola comisión informativa correspondente, salvo os que sexan declarados urxentes. QUINTO.- Ordenar a publicación do presente acordo no Boletín Oficial da Provincia da Coruña, no Taboleiro de Anuncio, na sede electrónica municipal e no portal de transparencia, non obstante surtirá efectos dende o día seguinte ao da súa adopción. SEXTO.- Dar traslado do presente acordo aos diferentes departamentos municipais para o seu coñecemento.” En Arteixo, 8 de xullo de 2019 O ALCALDE-PRESIDENTE Asdo.: CARLOS CALVELO MARTÍNEZ
15/07/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Proxecto de normalización de predios na rúa da Estrada (tramo de parcelas sen edificar situado entre os números 82 e 88)

A Xunta de Goberno da Cidade de Santiago de Compostela, na sesión ordinaria que tivo lugar o día 24 de xuño de 2019, adoptou, entre outros, o seguinte acordo: – Aprobar inicialmente o Proxecto de normalización de predios na rúa da Estrada (tramo de parcelas sen edificar situado entre os números 82 e 88), segundo o documento presentado con data 11.02.2019 por don Marco Manuel Maleno Moriana. O expediente someterase a información pública durante o prazo dun mes, mediante anuncio que para o efecto se publicará no Boletín Oficial da Provincia, e notificación personal a todos os propietarios afectados. Durante o trámite de información pública, os interesados poderán consultar o expediente e formular as alegacións que estimen oportunas sobre o ámbito da normalización e sobre o contido e determinacións do proxecto de normalización inicialmente aprobado. O ámbito da normalización abranque as seguintes parcelas catastrais sen edificar, sitas entre os números 82 e 88 da rúa da Estrada: - 7658208NH3475H001JG. Terreo anexo ao local nº 1 da division horizontal da casa sinalada co número 69 da rúa do Restollal, inscrito no Rexistro da Propiedade nº 1 como finca rexistral 30375. - 7658209NH3475H0001EG. Figura inscrita no Rexistro da Propiedade nº 1, como finca rexistral 37488. - 7658210NH3475H0001IG. Terreo accesorio á espalda da casa sinalada co número 73 da rúa do Restollal. Figura inscrito no Rexistro da Propiedade nº 1, formando parte do predio rexistral 12812. - 7658211NH3475H0001JG. Terreo situado á espalda da casa nº 77 da rúa do Restollal. Non consta inscrito. En aplicación do procedemento regulado polo artigo 282 do Regulamento da Lei do solo de Galicia, publícase este anuncio a fin de que, durante o prazo dun mes, contado a partir do día seguinte ao da publicación deste anuncio, os interesados poidan consultar o expediente e formular as alegacións que xulguen oportunas. A documentación sometida a exposición pública estará a dispor dos interesados no Servizo de Planeamento e Xestión do Concello de Santiago (Pazo de Raxoi, 2º andar), de luns a venres, en horario de 9 a 14 horas. Santiago de Compostela, 8 de xullo de 2019 A concelleira delegada de Urbanismo, Vivenda e Cidade Histórica (P. D. Decreto do 17 de xuño de 2019) Asdo.: Mercedes Rosón Ferreiro
15/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65047. Autorización dunha pasarela peonil sobre o Eume

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de As Pontes solicita de Augas de Galicia a autorización de obras no lugar de Avda. de Lugo, parroquia de Santa María das Pontes, concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65047. As obras solicitadas consisten na autorización dunha pasarela peonil sobre o Eume. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xullo de 2019. O xefe do Servizo Territorial Néstor Rodríguez Arias Sinatura dixital
15/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65664. Autorización para galpón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO José David Brañas Rodríguez solicita de Augas de Galicia a autorización de obras no lugar de Roibos, parroquia de Aranga (San Paio), concello de Aranga (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65664. As obras solicitadas consisten na autorización dun galpón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xullo de 2019. O xefe do Servizo Territorial Néstor Rodríguez Arias Sinatura dixital
15/07/2019 | Administración LocalMunicipal
Arteixo
Secretaría Xeral
Acordo Pleno 04/07/2019 sobre asignacións a grupos políticos

SECRETARÍA XERAL REF.: ARR/MCI/2019 ANUNCIO ASUNTO: PUBLICACIÓN DO ACORDO ADOPTADO POLO PLENO DA CORPORACIÓN CELEBRADO O 4 DE XULLO DE 2019, SOBRE ASIGNACIÓNS A GRUPOS POLÍTICOS Téndose adoptado pola sesión extraordinaria do Pleno da Corporación celebrado o 4 de xullo de 2019, acordo relativo ao asunto de referencia, procédese á publicación do mesmo, para xeral coñecemento e efectos oportunos: “5. ASIGNACIÓNS A GRUPOS POLÍTICOS. <<.>> PRIMEIRO.–Asignar a cada un dos grupos políticos do Concello de Arteixo unha dotación económica fixa mensual de 100,00 €, aboable trimestralmente. Asignar a cada un dos grupos políticos do Concello de Arteixo, unha dotación económica variable por número de concelleiro/a, atendendo aos seguintes tramos: 200 euros por concelleiro ao mes para grupos políticos con número de concelleiros entre 1 e 3.125 euros por concelleiro ao mes para grupos políticos con número de concelleiros de 4 en diante. A asignación variable por concelleiros será aboable trimestralmente. Os grupos políticos levarán unha contabilidade específica da dotación económica asignada polo Pleno da Corporación, con cargo ós orzamentos anuais desta, na que se reflectirá a situación e xestión económica nos libros e rexistros adecuados, co fin de que en todo momento poida darse razón das operacións realizadas. Admítese como xustificación dos gastos na contabilidade municipal, a declaración responsable de cada portavoz, de aplicación dos fondos recibidos ás finalidades contempladas na normativa en vigor; esta declaración deberá emitirse, en todo caso, dentro do primeiro bimestre do exercicio seguinte á da xustificación dos gasto. Todo isto, sen prexuízo das obrigas formais sinaladas anteriormente de obrigado cumprimento e que estarán a disposición do Pleno, ou dos órganos de control interno, nos termos en aquel o aprobe, ou externo segundo a normativa vixente en cada momento. Non poderán destinarse, segundo a normativa vixente, ó pagamento de remuneracións de persoal de calquera tipo o servizo da Corporación ou a adquisición de bens que puideran constituir activos fixos de carácter patrimonial. SEGUNDO.–As contías especificadas no punto anterior devengaranse no mes seguinte a partir da entrada en vigor da modificación do regulamento orgánico municipal nesta materia, e serán imputadas á partida 912/489.00 do orzamento municipal vixente. Nos orzamentos municipais anuais preverase crédito axeitado e suficiente para dar cobertura a este gasto, que será fiscalizado pola Intervención municipal. TERCEIRO.–Publicar o presente acordo no Boletín Oficial da Provincia da Coruña, no Taboleiro de Anuncios da Corporación, na sede electrónica municipal así como no portal de transparencia.” En Arteixo, 8 de xullo de 2019. O ALCALDE-PRESIDENTE Asdo.: CARLOS CALVELO MARTÍNEZ
15/07/2019 | Administración LocalMunicipal
Muros
Anuncio nomeamento tenentes de alcalde

Por Resolución da alcaldía 882/2019, de data 9 de xullo de 2019. resolveuse o nomeamento dos tenentes de alcalde do concello de Muros, cuxo contido é o seguinte: De conformidade co previsto no artigo 20.1 a) da Lei 7/1985, de 2 de abril, reguladora das bases do réxime local (LRBRL), os tenentes de alcalde son de existencia preceptiva en todos os concellos. De conformidade co previsto no artigo 23 da mesma Lei, os tenentes de alcalde substitúen polo orde do seu nomeamento e nos casos de vacante, ausencia ou enfermidade ao alcalde, sendo libremente designados e removidos por este entre os membros da Xunta de Goberno Local e, onde esta non exista, de entre os concelleiros/as. Á vista da normativa indicada da LRBRL e artigos 46 e concordantes do Real decreto 2568/1986, polo que se aproba o Regulamento de organización, funcionamento e réxime xurídico das entidades locais, esta Alcaldía, en uso das súas atribucións, resolve: Primeiro.- Nomear tenentes de alcalde e pola orde que se indica ás/aos concelleiras/os seguintes: Primeira tenente de alcalde: María del Carmen González García Segundo tenente de alcalde: José Vázquez Rama Terceiro tenente de alcalde: Juan Manuel Martínez Martínez Segundo.- Notifíquese esta resolución ás/aos concelleiras/os interesadas/os a fin de que expresen a súa aceptación. Terceiro.- Publíquese esta resolución no Boletín Oficial da Provincia e no taboleiro de anuncios da sede electrónica do Concello de Muros. Cuarto.- Dese conta ao pleno da Corporación en cumprimento do establecido no artigo 38 do Regulamento de organización, funcionamento e réxime xurídico das entidades locais, aprobado mediante Real decreto 2568/1986.” O que se publica para xeral coñecemento e en cumprimento do establecido na resolución. En Muros, 10 de xullo de 2019 A alcaldesa María Inés Monteagudo Romero
15/07/2019 | Administración LocalMunicipal
Tordoia
Aprobación inicial modificación Ordenanza reguladora do prezo da piscina municipal de Tordoia

O Pleno da Corporación, en sesión extraordinaria celebrada o día 1 de xullo de 2019, acordou a aprobación inicial da modificación da ordenanza fiscal reguladora do prezo público pola prestación do servizo público da piscina municipal, sométese o expediente a información pública polo prazo de 30 días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. A contía do prezo público regulado nesta Ordenanza será fixada na tarifa expresada no apartado seguinte: 1) NON ABONADOS: a) Residentes no Concello: - Prezo de entrada na piscina ……. 1,00€ b) Non residentes no Concello: - Prezo de entrada na piscina ……. 1,50€ 2) BONO INDIVIDUAL (tempada): a) Residentes no Concello: - Adultos: ………………………….… 6,00€ - Nenos ata 12 anos: ………………. 3,00€ b) Non residentes no Concello: - Adultos: …………………………… 10,00€ - Nenos ata 12 anos: ……………… 10,00€ 3) BONO FAMILIAR: - Tempada só para as persoas que estean empadroadas no Concello de Tordoia: ………………. 10,00€ - Tempada só para as persoas que non estean empadroadas no Concello de Tordoia: …….…. 20,00€ Os nenos menores de 5 anos poderán entrar gratis sempre que estean acompañados. Tordoia,1 de xullo de 2019 O alcalde, Eduardo Antonio Pereiro Liñares
15/07/2019 | Administración LocalMunicipal
Cambre
Nomeamento de tenentes de alcalde

De conformidade co establecido no artigo 58 do Regulamento orgánico municipal, dáse publicidade á Resolución de Alcaldía núm.1316/2019, do 1 de xullo, de nomeamento de tenentes de alcalde, que consta do seguinte teor literal: «O artigo 20.1 a) da Lei 7/1985, do 2 de abril, reguladora das bases do réxime local e o artigo 5.2 a) da Lei 5/1997, do 22 de xullo, de administración local de Galicia, establecen que os tenentes de alcalde existirán en todos os concellos. Os artigos 61.2 e 62 da Lei 5/1997 e artigo 58 do Regulamento orgánico municipal, establecen que os tenentes de alcalde serán libremente nomeados polo alcalde de entre os membros da Xunta de Goberno Local, e o número de tenentes de alcalde non poderá exceder do número de membros dela. Por resolución desta mesma data, por esta Alcaldía efectuouse a designación dos membros da Xunta de Goberno Local. Facendo uso da citada atribución, RESOLVO: Primeiro: Designar tenentes de alcalde aos concelleiros e concelleiras que compoñen a Xunta de Goberno Local e segundo a orde que a seguir se relaciona: 1º Don Ashley Dahri El Khalifi 2ª Dona Chadya Perez de la Torre Nakano 3ª Dona Shushanik Fortuñ Pestonit 4º Don Christian Rene Jorge Fabricio Elcoro Bourbiga 5º Don Harvey Thiongane Folgueras 6ª Dona Ritva Anneli Ivelinov Charlon 7º Don Daniel Rodrigo Maselli Nicholson Segundo: A teor do establecido no artigo 63 da Lei 5/1997 e artigo 60 do Regulamento orgánico municipal, correspóndelles aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este para exercer as súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Terceiro: De conformidade co establecido nos artigos 41 d) e 58 do Regulamento orgánico municipal, comuníquese esta resolución ao Pleno na vindeira sesión que teña lugar, notifíquese persoalmente aos designados para os efectos da súa aceptación, e publíquese no Boletín Oficial da Provincia. O nomeamento requirirá, para ser eficaz, a súa aceptación. Enténdese que hai aceptación tácita do nomeamento se, no prazo de tres días hábiles contados dende a notificación persoal, o concelleiro ou concelleira non fai manifestación expresa ante o alcalde de que non acepta a designación.» O que se publica para xeral coñecemento. Cambre, 9 de xullo de 2019 O alcalde en funcións P. D. (R. A. núm.1372/2019, do 5 de xullo) Juan González Leirós
15/07/2019 | Administración LocalMunicipal
Arteixo
Secretaría Xeral
Acordo Pleno 04/07/2019 sobre o réxime de adicacións dos Concelleiros

REF.: ARR/MCI/2019 Téndose adoptado pola sesión extraordinaria do Pleno da Corporación celebrado o 4 de xullo de 2019, acordo relativo ao asunto de referencia, procédese á publicación do mesmo, para xeral coñecemento e efectos oportunos: <<.>> PRIMEIRO.- Aprobar a dedicación total – exclusiva- en xornada completa, dos membros da Corporación que se indican de seguido, con efectos dende o día 15 de xuño para o cargo de Alcalde-Presidente e con efectos da data do nomeamento e aceptación dos cargos con adicación exclusiva para os restantes concelleiros/as, coas retribucións que se determinan, divididas en 14 pagas de devengo mensual (doce ordinarias e dúas extraordinarias, que se devengarán o día de 1 de xuño e o día 1 de decembro de cada ano): SEGUNDO.- As contías consignadas no apartado anterior serán obxecto de actualización de conformidade ao establecido nas correspondentes Leis de Orzamentos do Estado para os cargos políticos con adicación. TERCEIRO.- Notificar este acordo aos membros da Corporación afectados polos cargos anteriormente referidos para a súa aceptación expresa ou tácita polo transcurso de tres días dende a súa notificación sen que se manifeste nada en contrario. CUARTO.- Dar de alta no rexime xeral da Seguridade Social aos concelleiros/as delegados/as unha vez que acepten e asuman os cargos aos que se lle recoñece o réxime de adicación exclusiva, asumindo o Concello de Arteixo o pago das cotas empresariais que correspondan. QUINTO.- Publicar o presente acordo no Boletín Oficial da Provincia da Coruña, no Taboleiro de Anuncios da Corporación, na sede electrónica municipal e no portal de transparencia.” En Arteixo, 8 de xullo de 2019 O ALCALDE-PRESIDENTE Asdo.: CARLOS CALVELO MARTÍNEZ
15/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65300. Paso de acceso a parcela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO José Taboada Balado solicita de Augas de Galicia a autorización de obras no lugar de Peiro, parroquia de Veiga (San Silvestre), concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65300. As obras solicitadas consisten na execución dun paso para acceso a una parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xullo de 2019. O xefe do Servizo Territorial Néstor Rodríguez Arias Sinatura dixital
15/07/2019 | Administración LocalMunicipal
Boimorto
Modificación de enderezo electrónico

Mediante este anuncio faise público que por Resolución da Alcaldía núm.314/2019, do 4 de xullo acordouse o seguinte: “O Concello de Boimorto viña mantendo o enderezo de sede electrónica como “sede. concellodeboimorto. es” en aras de simplificar o mesmo decideuse pasar a utilizar o enderezo “sede. boimorto. es” e equiparalo ao enderezo que se usa para os correos electronicos municipais (@boimorto. es). Así, no uso das atribucións que me outorga a lexislación do réxime local, PRIMEIRO: Modificar o enderezo electrónico de referencia da sede electrónica do concello de Boimorto, que pasará a ser: sede. boimorto. es SEGUNDO: Dar traslado da presente resolución á Deputación Provincial a efectos de tramitar un novo certificado da Sede Electrónica do Concello de Boimorto co novo enderezo electrónico de referencia. TERCEIRO: Dar conta ao pleno na primeira sesión ordinaria que celebra a efectos do seu coñecemento.” Boimorto, 09 de xullo de 2019 A alcaldesa, Maria Jesus Novo Gómez